Muuralan pappila

Muuralan pappila ja Pitäjäntupa sijaitsevat Espoon kirkonmäellä Espoon tuomiokirkon lähellä samassa pihapiirissä. Pappilan päärakennus on empiretyylinen ja rakennettu vanhemman pappilan kivijalalle. Pihapiiriin kuuluu siipirakennuksia 1700- ja 1800-lukujen vaihteesta. 

Pappila on valmistunut 1853, ja sen on suunnitellut arkkitehti Jean Wiik. Rakennus on korjattu vuonna 2006. Siinä oli vuoteen 2017 asti Espoon ruotsinkielisen seurakunnan kirkkoherran virka-asunto jossa hänellä oli asumisvelvollisuus. Vuodesta 2021 lähtien Muuralan pappila on toiminut Espoon hiippakunnan piispalana.

Pitäjäntupa on alkuaan ollut kouluna Backbyn tilan mailla. Se lahjoitettiin pitäjäntuvaksi 1887 ja siirrettiin 1889–1890 kirkon lähelle pappilan rakennusten luokse. 1900-luvun alussa siinä toimi suomenkielinen kansakoulu. Seurakunta sai sen omistukseensa 1933, ja silloin kokoussalia laajennettiin seurakuntasaliksi.

Lähteet

Espoon rakennukset ja rakennelmat
Espoon keskus
Suomen pappilat
Pitäjäntuvat
Valtakunnallisesti merkittävät rakennetut kulttuuriympäristöt Suomessa
Suomen 1800-luvulla rakennetut rakennukset ja rakennelmat